SEERBILLEDER: Naturen er flere steder i Nordjylland begyndt at ligne forår mere end vinter.

Selv om kalenderen siger januar, og vi sidste år på samme tid skulle kæmpe os igennem snemasser, så har vintervejret dette år været noget forårskulret. Det har betydet at naturen flere steder begynder at opføre sig, som om det var forår. Flere seere har sendt billeder af den forårskulrede natur. Har du små grønne skud i haven, eller har du set en anemone på din vej? Så er du velkommen til at sende dit billede til TV2/Nord på mail til redaktion@tv2nord.dk eller på Facebook på www.facebook.com/tv2nord . Husk at skrive, hvem der har taget billedet, og hvor det er taget.